Alcohujate

Alcohujate [alkouĤAte] estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La censita loĝantaro en 2016 estis de 32 loĝantoj kaj la denseco estas de 1,17 loĝ/km².

 Situo 
Alcohujate estas situanta en la orienta parto de Kastilio-Manĉo en la komarko aŭ distrikto Kvenka Alkario en la norda parto de la Provinco Kvenko, je altitudo de 836 m super marnivelo. La areo de ties teritorio estas de 27,29 km². La geografiaj koordinatoj estas 40°25′01″N 2°37′02″Ok kaj je 178 km el Madrido. Ĝi situas je ĉirkaŭ 2 km disde Cañaveruelas kaj je malpli ol 6 km de Alcocer kaj La Isabela, jam en la provinco Guadalajara. Ĝi estas ankaŭ tre proksime (ĉirkaŭ 5 km) de la akvorezervejo de Buendía.

 Historio 
Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Ĝis meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Alcohujate, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Alcohujate kie oni alvenis al la nunaj 32.

Ekde la Hispana transiro al la demokratio la urbestro estis foje el maldekstra partio PSOE kaj foje el dekstra partio PP.

 Ekonomio 
Agrikulturo (olivoj kaj cerealoj) kaj brutobredado tradicie. Servoj kaj loĝejoj.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko